
A V I Z

asupra proiectului de Lege pentru modificarea şi completarea

 Legii nr.4/1953 – Codul familiei, republicată

In conformitate cu prevederile art. 95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, cu proiectul de Lege pentru modificarea şi completarea Legii nr.4/1953 – Codul familiei, republicată  (PL.X 149/19 martie 2007), Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege menţionat  mai sus, în şedinţa din  28.03.2007.

Proiectul de lege a fost adoptat de Senat în şedinţa din 14 martie 2007.

Membrii comisiei  au examinat proiectul de lege, expunerea de motive, avizul favorabil al Consiliului Legislativ nr. 1347/9.10.2006, precum şi punctul de vedere al Guvernului.

In urma dezbaterilor, membrii Comisiei  pentru egalitatea de şanse pentru femei şi bărbaţi au avizat favorabil, cu unanimitate de voturi, proiectul de lege. 

